
Evropski parlament,
–	ob upoštevanju predloga Komisije Evropskemu parlamentu in Svetu (COM(2024)0150),
–	ob upoštevanju člena 294(2) ter členov 114(1), 173(3), 212(2) in 322(1) Pogodbe o delovanju Evropske unije, na podlagi katerih je Komisija podala predlog Parlamentu (C10‑0005/2024),
–	ob upoštevanju člena 294(3) Pogodbe o delovanju Evropske unije,
–	ob upoštevanju proračunske ocene, ki jo je opravil Odbor za proračun,
–	ob upoštevanju mnenja Računskega sodišča z dne 31. januarja 2025[footnoteRef:1], [1:  	UL C, C/2025/805, 31.1.2025, ELI: http://data.europa.eu/eli/C/2025/805/oj.] 

–	ob upoštevanju mnenja Evropskega ekonomsko-socialnega odbora z dne 30. maja 2024[footnoteRef:2], [2:  	UL C, C/2024/4662, 9.8.2024, ELI: http://data.europa.eu/eli/C/2024/4662/oj.] 

–	ob upoštevanju mnenja Odbora regij z dne 20. februarja 2025[footnoteRef:3], [3:  	UL C, C/2025/1705, 26.3.2025, ELI: http://data.europa.eu/eli/C/2025/1705/oj.] 

–	ob upoštevanju začasnega dogovora, ki ga je odobril pristojni odbor na podlagi člena 75(4) Poslovnika, in zaveze predstavnika Sveta v pismu z dne 17. oktobra 2025, da bo odobril stališče Evropskega parlamenta v skladu s členom 294(4) Pogodbe o delovanju Evropske unije,
–	ob upoštevanju členov 60 in 170 ter 58 Poslovnika,
[bookmark: _Hlk214967252]–	ob upoštevanju skupne razprave Odbora za varnost in obrambo ter Odbora za industrijo, raziskave in energetiko v skladu s členom 59 Poslovnika,
–	ob upoštevanju mnenj Odbora za zunanje zadeve, Odbora za proračunski nadzor ter Odbora za notranji trg in varstvo potrošnikov,
–	ob upoštevanju poročila Odbora za varnost in obrambo ter Odbora za industrijo, raziskave in energetiko (A10‑0084/2025),
1.	sprejme stališče v prvi obravnavi, kakor je določeno v nadaljevanju;
2.	odobri skupno izjavo Evropskega parlamenta in Sveta, ter skupni izjavi Evropskega parlamenta, Sveta in Komisije, priložene tej resoluciji, ki bodo objavljene v seriji C Uradnega lista Evropske unije;
3.	poziva Komisijo, naj mu zadevo ponovno predloži, če svoj predlog nadomesti, ga bistveno spremeni ali ga namerava bistveno spremeniti;
4.	naroči svoji predsednici, naj stališče Parlamenta posreduje Svetu, Komisiji in nacionalnim parlamentom.

Stališče Evropskega parlamenta, sprejeto v prvi obravnavi 25. novembra 2025 z namenom sprejetja Uredbe (EU) 2025/... Evropskega parlamenta in Sveta o vzpostavitvi programa za evropsko obrambno industrijo ter okvira ukrepov za zagotovitev pravočasne razpoložljivosti in dobave obrambnih proizvodov (uredba EDIP)
(Ker je bil dosežen sporazum med Parlamentom in Svetom, je stališče Parlamenta enako končnemu zakonodajnemu aktu, Uredbi (EU) 2025/2643.)
PRILOGA K ZAKONODAJNI RESOLUCIJI
Skupna izjava Evropskega parlamenta in Sveta o financiranju programa za evropsko obrambno industrijo (EDIP) in instrumenta za podporo Ukrajini v okviru uredbe o EDIP[footnoteRef:4]+ [4: +	UL L, 2025/2643, 29.12.2025, ELI: http://data.europa.eu/eli/reg/2025/2643/oj.] 

Evropski parlament in Svet priznavata, da je nujno treba podpreti evropsko obrambno tehnološko-industrijsko bazo ter ukrajinsko obrambno tehnološko-industrijsko bazo, da bi povečali njuno konkurenčnost s pospeševanjem prilagajanja industrije strukturnim spremembam, med drugim tudi s povečanjem proizvodnih zmogljivosti in okrepitvijo sodelovanja pri javnem naročanju obrambnih proizvodov, zlasti glede na izzive, ki jih je povzročila nezakonita, neizzvana in neupravičena vojna agresija Rusije proti Ukrajini.
Brez poseganja v pristojnosti proračunskega organa v okviru prihodnjih letnih proračunskih postopkov Evropski parlament in Svet pozivata Komisijo, naj prednostno preuči, kako bi lahko povečali proračun za program za evropsko obrambno industrijo in instrument za podporo Ukrajini v skladu s točko 18 Medinstitucionalnega sporazuma o proračunski disciplini brez hkratnega krčenja podobnih programov in skladov EU, pri tem pa naj upošteva predhodne politične zaveze proračunskega organa, med drugim za kritje stroškov obresti Instrumenta Evropske unije za okrevanje.


Skupna izjava Evropskega parlamenta, Sveta in Komisije o finančnih prispevkih tretjih držav za njihovo sodelovanje v instrumentu SAFE kot dodatnih finančnih sredstvih za program za evropsko obrambno industrijo (EDIP) in instrument za podporo Ukrajini v okviru uredbe o EDIP[footnoteRef:5]+ [5: +	UL L, 2025/2643, 29.12.2025, ELI: http://data.europa.eu/eli/reg/2025/2643/oj.] 

Evropski parlament, Svet in Komisija priznavajo, da je nujno treba podpreti evropsko obrambno tehnološko-industrijsko bazo ter ukrajinsko obrambno tehnološko-industrijsko bazo, da bi povečali njuno konkurenčnost s pospeševanjem prilagajanja industrije strukturnim spremembam, med drugim tudi s povečanjem proizvodnih zmogljivosti in okrepitvijo sodelovanja pri javnem naročanju obrambnih proizvodov, zlasti glede na izzive, ki jih je povzročila nezakonita, neizzvana in neupravičena vojna agresija Rusije proti Ukrajini.
V skladu s členom 17(4) uredbe o SAFE se finančni prispevki, ki jih morajo tretje države zagotoviti za svoje sodelovanje v instrumentu SAFE, uporabijo za programe, ki podpirajo obrambno industrijo Unije, ukrajinsko obrambno industrijo in Ukrajino v skladu s pravili navedenih programov. Evropski parlament, Svet in Komisija se strinjajo, da bi bilo treba take prispevke uporabiti za okrepitev EDIP, vključno z instrumentom za podporo Ukrajini.


Skupna izjava Evropskega parlamenta, Sveta in Komisije v zvezi z dodatnimi finančnimi sredstvi za uredbo o EDIP[footnoteRef:6]+ [6: +	UL L, 2025/2643, 29.12.2025, ELI: http://data.europa.eu/eli/reg/2025/2643/oj.] 

Evropski parlament, Svet in Komisija se strinjajo, da bi bilo treba za uredbo o EDIP zagotoviti dodatna finančna sredstva.
Uredba o EDIP v ta namen izrecno predvideva možnost dodatnih finančnih prispevkov držav članic, institucij, organov in agencij Unije, tretjih držav, mednarodnih organizacij, mednarodnih finančnih institucij ali drugih tretjih strani ter se v zvezi s tem izrecno sklicuje na sklad za pospešitev preoblikovanja obrambnih dobavnih verig (FAST).
Glede na to in ob upoštevanju ključne vloge, ki jo ima FAST pri krepitvi obrambnih proizvodnih zmogljivosti MSP in malih podjetij s srednje veliko tržno kapitalizacijo, ki še posebej potrebujejo naložbe, bi bilo treba take dodatne prispevke prednostno dodeliti FAST in dopolniti zneske, dodeljene iz sredstev v višini 1 200 milijonov EUR iz člena 3(1), da bi skupni okvirni znesek za ta konkretni sklad v okviru Programa znašal vsaj 150 milijonov EUR, ob upoštevanju pristojnosti proračunskega organa.

